**ՀԻՄՆԱՎՈՐՈՒՄ**

**«ԱԲՈՎՅԱՆ ՔԱՂԱՔԻ ՍԱՐԱԼԱՆՋԻ ՓՈՂՈՑԻ ԹԻՎ 18/9 ՀԱՍՑԵՈՒՄ ԳՏՆՎՈՂ 0.3 ՀԵԿՏԱՐ ՄԱԿԵՐԵՍՈՎ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան քաղաքի Սարալանջի փողոցի թիվ 18/9 հասցեում գտնվող Վահե Պողոսյանին պատկանող (հիմք՝ 2019 թվականի մայիսի 10-ի N 10052019-07-0054 վկայական, կադաստրային ծածկագիր՝ 07-002-0040-0046) հողամասն ըստ գրանցման բնակավայրերի նպատակային նշանակության հասարակական կառուցապատման հողամաս է: Հողամասը ծանրաբեռնված է ինքնակամ շինություններով, որոնք ստացել են պետական գրանցում և սեփականատերը ցանկանում է սահմանված կարգով օրինականացնել դրանք։ Սակայն ՀՀ կառավարության 09.08.2007թ. N 1036-Ն «Հ**այաստանի Հանրապետության Կոտայքի մարզի Աբովյանի քաղաքային համայնքի (բնակավայրի) գլխավոր հատակագիծը հաստատելու մասին»** որոշման՝ նշված հողամասը նախատեսված է որպես արդյունաբերության, ընդերքօգտագործման և այլ արտադրական նշանակության արդյունաբերական օբյեկտերի հողամաս։ ՀՀ կառավարության 29.04.2021թ.-ի N 698-Ն որոշմամբ հաստատված կարգի 7-րդ կետի համաձայն հողամասերի նպատակային նշանակությունների հետ կապված անճշտությունների դեպքում, եթե նախկինում հողամասերի նպատակային նշանակությունների փոփոխման վերաբերյալ չկան համապատասխան որոշումներ, ապա հողամասերի նպատակային նշանակությունը փոխվում է Հայաստանի Հանրապետության օրենսդրությամբ սահմանված կարգով: Սեփականատերը դիմել է համայնք սահմանված կարգով նպատակային նշանակությունը փոփոխելու համար, որը ներկայացվել է լիազոր մարմնին։ Լիազոր մարմնից ստացվել է ՀՀ վարչապետի 2009 թվականի դեկտեմբերի 22-ի N 1064-Ա որոշմամբ ստեղծված ՀՀ համայնքների քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովի 2023 թվականի նոյեմբերի 30-ի N 1/փ-425 դրական եզրակացությունը։

 Հաշվի առնելով վերոնշյալը առաջարկվում է համայնքի գլխավոր հատակագծում փոփոխել 07-002-0040-0046 կադաստրային ծածկագրով 0.3 հեկտար մակերեսով արդյունաբերության, ընդերքօգտագործման և այլ արտադրական նշանակության հողամասի նպատակային նշանակությունը բնակավայրերի նպատակային նշանակության հասարակական կառուցապատման հողամասի։

 «Աբովյան համայնքի Աբովյան քաղաքի Սարալանջիփողոցի 18/9 հասցեում գտնվող 0.3 հեկտար մակերեսով հողամասի նպատակային նշանակությունը փոփոխելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

**ՀԱՄԱՅՆՔԻ ՂԵԿԱՎԱՐ՝ ԷԴՈՒԱՐԴ ԲԱԲԱՅԱՆ**